
140                                                  DR 31.7.2018                                                                         

 

 

Kedua, kalaulah sebelum pilihan raya kata kita akan mempertimbangkan dan kita 
akan menjalankan kajian holistik berdasarkan empat faktor yang dipertimbangkan mungkin 
pandangan masyarakat berlainan. Jadi Yang Berhormat saya boleh bagi masa kepada Yang 
Berhormat cuma satu sahaja mungkin Johor Yang Berhormat tidak nampak 100 hari tapi 
tengok balik janji Pakatan Harapan di Perak ada 22 yang teratas sekali yang ketiga itu adalah 
tentang UEC diiktiraf 100 hari. 

Saya boleh tunjukkan risalah itu, Yang Berhormat. Ini tidak penting yang penting 
ialah bagaimana cara kita hendak buat? Saya setuju isu ini dulu Barisan Nasional pun dalam 
manifesto kita pun janji tetapi ada perbezaan. Yang Berhormat saya hendak tanya Yang 
Berhormat, Yang Berhormat sekarang Menteri susah hendak buat satu keputusan kena 
berteraskan kepada keputusan yang telah dibuat di mana dulu Kementerian Pendidikan 
Tinggi telah tetapkan satu syarat iaitu juga itu disokong oleh Kementerian Pelajaran Malaysia 
iaitu pada tahun 2013 sesiapa yang masuk ke IPTA mestilah lulus Sejarah. Tidak kira Melayu, 
India, Cina masuk sekolah apa sekalipun. 

Saya hendak bertanya, ini adalah pekeliling yang telah dikeluarkan oleh 
kementerian dan pekeliling ini ditandatangani dan diarah oleh Yang Berhormat Pagoh itu. 
Jadi bagaimana Yang Berhormat mengatasi kekusutan ini? Hal ini kerana syarat SPM hendak 
dapat kelayakan SPM kalau ikut Lembaga Peperiksaan Malaysia mesti lulus Sejarah, baru 
boleh mendapatkan kelayakan SPM. Mana mungkin hanya Bahasa Malaysia dalam SPM, 
kalau tidak lulus Sejarah itu bukan sijil penuh SPM.  

Jadi Yang Berhormat ini adalah satu rintangan- saya boleh membantu Yang 
Berhormat tetapi ini kena fikir secara masak-masak dan kita kena tengok. Kalau tidak 
bercelaru lagi masyarakat kita. Itu sebablah tawaran kita tidak menarik sebab kita 
berlandaskan fasal dasar yang telah dibuat oleh Menteri Pendidikan masa itu. 

Sekarang adakah Yang Berhormat akan ubah dasar itu, kita jadikan SPM itu 
terbuka? Ambil satu mata pelajaran. Oleh itu saya hendak tanya kalau tahun dulu orang 
Melayu yang belajar di London dia tidak boleh jadi doktor di klinik kita sebab tidak ada SPM. 
Dia hendak ambil peperiksaan SPM dia tidak boleh ambil single subject kerana tidak pernah 
ambil SPM. Jadi dia adalah tertakluk kepada SPM penuh kena ambil enam subjek, Yang 
Berhormat. 

Apa pandangan, Yang Berhormat? Ini satu rintangan yang susah. Kita boleh duduk 
bincang macam mana hendak selesai. Kita rasional, kita bincang, kita tidak kutuk tapi apa 
yang saya sampaikan ini berdasarkan apa yang telah disampaikan oleh pihak Yang 
Berhormat-Yang Berhormat iaitu daripada rakan-rakan sekalian. Terima kasih. 

Dr. Maszlee bin Malik: Janji yang telah dibuat di dalam manifesto... 

Puan Wong Shu Qi [Kluang]: Tuan Yang di-Pertua, minta laluan? 

Tuan Yang di-Pertua: Yang Berhormat Kluang. 

Puan Wong Shu Qi [Kluang]: Tuan Yang di-Pertua, saya rasa sebagai seorang 
pemegang UEC kerana antara 222 orang Wakil Rakyat di sini cuma tiga orang sahaja 
pemegang UEC, saya antara salah satu oranglah. 

Tentang apa yang diucapkan oleh Yang Berhormat Ayer Hitam tadi. Saya rasa  Yang 
Berhormat Ayer Hitam sudah putar belit kenyataan yang dikeluarkan oleh Yang Berhormat 
Menteri Kewangan sebelum PRU. Itu kita tidak pernah katakan segera selepas peralihan 
kuasa itu kita akan luluskan tetapi kita akan memulakan proses untuk pengiktirafan, itu 
sahaja. 

Akan tetapi, Yang Berhormat Ayer Hitam putar belit subjek ini dalam Dewan ini. Saya 
rasa itu tidak seharusnya dilakukan. 

 

 

 



Kedua, kalaulah sebelum pilihan raya kata kita akan mempertimbangkan dan kita akan menjalankan kajian holistik berdasarkan empat faktor yang dipertimbangkan mungkin pandangan masyarakat berlainan. Jadi Yang Berhormat saya boleh bagi masa kepada Yang Berhormat cuma satu sahaja mungkin Johor Yang Berhormat tidak nampak 100 hari tapi tengok balik janji Pakatan Harapan di Perak ada 22 yang teratas sekali yang ketiga itu adalah tentang UEC diiktiraf 100 hari. Saya boleh tunjukkan risalah itu, Yang Berhormat. Ini tidak penting yang penting ialah bagaimana cara kita hendak buat? Saya setuju isu ini dulu Barisan Nasional pun dalam manifesto kita pun janji tetapi ada perbezaan. Yang Berhormat saya hendak tanya Yang Berhormat, Yang Berhormat sekarang Menteri susah hendak buat satu keputusan kena berteraskan kepada keputusan yang telah dibuat di mana dulu Kementerian Pendidikan Tinggi telah tetapkan satu syarat iaitu juga itu disokong oleh Kementerian Pelajaran Malaysia iaitu pada tahun 2013 sesiapa yang masuk ke IPTA mestilah lulus Sejarah. Tidak kira Melayu, India, Cina masuk sekolah apa sekalipun. Saya hendak bertanya, ini adalah pekeliling yang telah dikeluarkan oleh kementerian dan pekeliling ini ditandatangani dan diarah oleh Yang Berhormat Pagoh itu. Jadi bagaimana Yang Berhormat mengatasi kekusutan ini? Hal ini kerana syarat SPM hendak dapat kelayakan SPM kalau ikut Lembaga Peperiksaan Malaysia mesti lulus Sejarah, baru boleh mendapatkan kelayakan SPM. Mana mungkin hanya Bahasa Malaysia dalam SPM, kalau tidak lulus Sejarah itu bukan sijil penuh SPM. Jadi Yang Berhormat ini adalah satu rintangan- saya boleh membantu Yang Berhormat tetapi ini kena fikir secara masak-masak dan kita kena tengok. Kalau tidak bercelaru lagi masyarakat kita. Itu sebablah tawaran kita tidak menarik sebab kita berlandaskan fasal dasar yang telah dibuat oleh Menteri Pendidikan masa itu. Sekarang adakah Yang Berhormat akan ubah dasar itu, kita jadikan SPM itu terbuka? Ambil satu mata pelajaran. Oleh itu saya hendak tanya kalau tahun dulu orang Melayu yang belajar di London dia tidak boleh jadi doktor di klinik kita sebab tidak ada SPM. Dia hendak ambil peperiksaan SPM dia tidak boleh ambil single subject kerana tidak pernah ambil SPM. Jadi dia adalah tertakluk kepada SPM penuh kena ambil enam subjek, Yang Berhormat. Apa pandangan, Yang Berhormat? Ini satu rintangan yang susah. Kita boleh duduk bincang macam mana hendak selesai. Kita rasional, kita bincang, kita tidak kutuk tapi apa yang saya sampaikan ini berdasarkan apa yang telah disampaikan oleh pihak Yang Berhormat-Yang Berhormat iaitu daripada rakan-rakan sekalian. Terima kasih. Dr. Maszlee bin Malik: Janji yang telah dibuat di dalam manifesto... Puan Wong Shu Qi [Kluang]: Tuan Yang di-Pertua, minta laluan?. Tuan Yang di-Pertua: Yang Berhormat Kluang. Puan Wong Shu Qi [Kluang]: Tuan Yang di-Pertua, saya rasa sebagai seorang pemegang UEC kerana antara 222 orang Wakil Rakyat di sini cuma tiga orang sahaja pemegang UEC, saya antara salah satu oranglah. Tentang apa yang diucapkan oleh Yang Berhormat Ayer Hitam tadi. Saya rasa Yang Berhormat Ayer Hitam sudah putar belit kenyataan yang dikeluarkan oleh Yang Berhormat Menteri Kewangan sebelum PRU. Itu kita tidak pernah katakan segera selepas peralihan kuasa itu kita akan luluskan tetapi kita akan memulakan proses untuk pengiktirafan, itu sahaja. Akan tetapi, Yang Berhormat Ayer Hitam putar belit subjek ini dalam Dewan ini. Saya rasa itu tidak seharusnya dilakukan.